CELEX: C2004/190/05
Language: sk
Date: 2004-07-24 00:00:00
Title: Rozsudok Súdneho dvora (tretia komora) z 10. júna 2004 vo veci C–333/03: Komisia Európskych spoločenstiev proti Luxemburskému veľkovojvodstvu („Nesplnenie povinnosti členským štátom — Neprebratie smernice 98/50/ES — Prevod podniku — Zachovanie práv zamestnancov“)

24.7.2004   
            
            
               SK
            
            
               Úradný vestník Európskej únie
            
            
               C 190/3
            
         
      ROZSUDOK SÚDNEHO DVORA
   
   (tretia komora)
   z 10. júna 2004
   vo veci C–333/03: Komisia Európskych spoločenstiev proti Luxemburskému veľkovojvodstvu (1)
   
   („Nesplnenie povinnosti členským štátom - Neprebratie smernice 98/50/ES - Prevod podniku - Zachovanie práv zamestnancov“)
   (2004/C 190/05)
   Jazyk konania: nemčina
   Vo veci C–333/03, Komisia Európskych spoločenstiev (splnomocnený zástupca: M.-J. Jonczy) proti Luxemburskému veľkovojvodstvu (splnomocnený zástupca: M. S. Schreiner), predmetom ktorej je návrh, aby Súdny dvor vyslovil, že Luxemburské veľkovojvodstvo si tým, že neprijalo zákony, iné predpisy a správne opatrenia potrebné na dosiahnutie súladu so smernicou 98/50/ES Rady z 29. júna 1998, ktorou bola novelizovaná smernica 77/187/EHS o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí podnikov alebo závodov (Ú. v. ES L 201, s. 88), alebo v každom prípade tým, že o nich neinformovalo Komisiu, nesplnilo povinnosti, ktoré mu vyplývajú z tejto smernice, Súdny dvor (tretia komora), v zložení: predseda A. Rosas, sudcovia: R. Schintgen a N. Colneric (spravodajca), generálny advokát: L. A. Geelhoed, tajomník: R. Grass, vyhlásil dňa 10. júna 2004 rozsudok, ktorého výrok znie:
   
               1.
            
            
               Luxemburské veľkovojvodstvo si tým, že neprijalo zákony, iné predpisy a správne opatrenia potrebné na dosiahnutie súladu so smernicou Rady 98/50/ES z 29. júna 1998, ktorou bola novelizovaná smernica 77/187/EHS o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí podnikov alebo závodov, nesplnilo povinnosti, ktoré mu vyplývajú z tejto smernice.
            
         
               2.
            
            
               Luxemburské veľkovojvodstvo je povinné nahradiť trovy konania.
            
         
      (1)  Ú. v. ES C 213 zo 6.9.2003